Lietadlové lode triedy Gerald R. Ford

**Trieda Gerald R. Ford** je trieda jadrových lietadlových lodí, ktoré sa v súčasnosti stavajú pre námorníctvo Spojených štátov. 

USA plánujú získať celkovo desať týchto lodí a nahradiť nimi lode triedy Nimitz. Americké námorníctvo by malo získať novú lietadlovú loď tejto triedy každých 5–6 rokov, pričom ich stavba bude pokračovať do roku 2058. Tieto vojnové lode budú mať prevádzkovú životnosť 50 rokov a stanú sa hlavným pilierom projekcie sily amerického námorníctva v priebehu 21. storočia.

## Vývoj
Lietadlové lode vyvinula pre americké námorníctvo divízia Newport News Shipbuilding (NNS) spoločnosti Huntington Ingalls Industries (HII). V januári 2007 americké námorníctvo oznámilo, že nová trieda plavidiel sa bude nazývať trieda Gerald R. Ford. 
Prvé štyri lode v triede Gerald R. Ford sú USS Gerald R. Ford (CVN-78), USS John F. Kennedy (CVN-79), USS Enterprise (CVN-80) a USS Doris Miller (CVN-81).

Loď USS Gerald R. Ford bola založená v novembri 2009 a uvedená do služby v júli 2017. Lietadlová loď absolvovala v apríli 2023 niekoľkotýždňové záverečné cvičenie pre certifikáciu ako bojovo nasaditeľná americká vojnová loď. Loď nahradila USS Enterprise (CVN 65), ktorá bola vyradená z prevádzky po viac ako piatich desaťročiach aktívnej služby v roku 2017.

## Koštrukcia
Výtlak lodí je 100 000 t, čo je o niečo viac ako u lodí triedy Nimitz. Tieto lode majú dĺžku 333 metrov a šírku paluby 78 metrov.
  
Každá z týchto lodí pojme 75 lietadiel, niektoré zdroje uvádzajú až 90. Na palube nájdu namiesto štyri bojové letky (44 lietadiel) stíhačiek F-35C Lightning II a F/A-18E/F Super Hornet. Boj proti ponorkám, pátracie/záchranné operácie alebo transport zaistí 19 vrtuľníkov MH-60R a MH-60S. Flotilu lietadiel doplní päť strojov na vedenie rádioelektronického boja EA-18G Growler a štyri lietadlá včasnej výstrahy E-2D Hawkeye. Dopravu ľudí a materiálu z pevniny zaisťujú dve lietadlá C-2A Greyhound alebo konvertoplány CMV-22B Osprey.

Hlavnou prednosťou triedy USS Gerald R. Ford je schopnosť viesť intenzívnejšie letecké operácie. Vďaka novému katapultu/záchytnému dokážu tieto lode vykonať každý deň až 160 vzletov/pristátí (v porovnaní so 140 denne u triedy Nimitz). Krátkodobo v čase krízy je možné zvýšiť túto frekvenciu maximálne na 220 bojových letov za deň. Vďaka schopnosti precízne meniť výkon katapultu EMALS (Electromagnetic Aircraft Launch System) môžu z paluby štartovať lietadlá najrôznejších hmotnostných kategórií, napríklad aj veľmi ľahké typy bezpilotných lietadiel. Vďaka plynulému zrýchleniu katapultu sa šetrí konštrukcia lietadiel a znižuje sa fyzická záťaž pilotov.

náhľad|USS Gerald R. Ford (nižšie) spolu s USS Harry S. Truman (vyššie)

Lodné systémy výroby elektrickej energie majú výkon 104 MW, čo je o 150% viac, než v prípade triedy Nimitz. Výkonný zdroj energie je nutný pre pohon katapultu EMALS aj pre budúcu inštaláciu laserových zbraní pre protivzdušnú obranu krátkeho dosahu.

Pohon štyroch vrtúľ zabezpečuje dvojica jadrových reaktorov Bechtel A1B PWR. Maximálna rýchlosť lode je 30 uzlov (55 km/h).

Do výzbroje triedy Gerald R. Ford patria dve odpaľovacie zariadenia so 16 strelami RIM-162 Evolved Sea Sparrow (ESSM) s dosahom 50 km účinnými proti lietadlám a vysokorýchlostným protilodným strelám. Lode majú tiež dve odpaľovacie zariadenia s 21 strelami RIM-116 Rolling Airframe Missile (RAM), ktoré slúžia na ochranu proti prilietajúcim protilodným strelám na kratšiu vzdialenosť (efektívny dosah zásahu je približne 7 až 9 kilometrov). Obranné systémy dopĺňajú štyri 20 mm systémy Phalanx, ktoré sú schopné autonómne detekovať, zacieliť a zničiť širokú škálu vzdušných hrozieb, od prilietajúcich rakiet, cez lietadlá až po bezpilotné lietadlá. Slúžia tiež na obranu proti hladinovým cieľom na vzdialenosť približne 1,5 až 2 kilometre.

Aby bolo možné odhaliť potenciálne hrozby a získať prehľad o bojovom prostredí okolo lode, je trieda Gerald R. Ford vybavená multifunkčným radarom AN/SPY-3 pracujúcom v pásme X a radarom pre AN/SPY-4 pracujúcom v pásme S. Má tiež Dual Band Radar, ktorý bol pôvodne vyvinutý pre torpédoborce triedy Zumwalt. 
Počnúc lietadlovou loďou John F. Kennedy (CVN-79) bude Dual Band Radar nahradený radarmi AN/SPY-6(V)3 a AN/SPQ-9B.

## Lode

## Referencie

Kategória:Triedy lietadlových lodí
Kategória:Lode s jadrovým pohonom
Kategória:Lietadlové lode USA